
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

1) Άδεια λειτουργίας (ανανέωση), 2) χορήγηση παρά¬ 
τασης για την ολοκλήρωση εγκεκριμένης κτιριακής 
επέκτασης του εργοστασίου παραγωγής φαρμα¬ 
κευτικών προϊόντων και συμπληρωμάτων διατρο¬ 
φής της ΒΙΑΝΕΞ Α.Ε. (Β' εργ/σιο), στο Δήμο Παλ- 


λήνης του Νομού Αττικής. 1 

Σύσταση ιδίου νομικού προσώπου με την ονομασία 
«Σχολική Επιτροπή Γυμνασίου - Λυκείου και ΤΕΕ» 

Δήμου Γέρας. 2 

Αναπροσαρμογή εφάπαξ αποζημίωσης φορτοεκφορ¬ 
τωτών Κ.Α.Φ. Ξηράς Βόλου. 3 

Σύσταση Νομικού Προσώπου στο Δήμο Αμφίπολης με 
την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 

ΗΛΙΚΙΩΜΕΝΩΝ-Κ.Α.Π.Η.». 4 

Σύσταση Αμιγούς Δημοτικής Επιχείρησης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΛΕΥ- 

ΚΩΝΑ». 5 

Σύσταση Νομικού Προσώπου, στο Δήμο Σκάλας Ν. Λα¬ 
κωνίας, με την επωνυμία «ΟΡΓΑΝΙΣΜΟΣ ΝΕΟΛΑΙ¬ 
ΑΣ ΚΑΙ ΑΘΛΗΣΗΣ». 6 

Καθορισμός αποδέκτη και όρων διάθεσης των υγρών 
αποβλήτων του σφαγείου της «Σφαγεία Ολύμπου - 

Ελασσόνας Α.Ε.» στο Ν. Λάρισας. 7 

Καθορισμός αποδέκτη και όρων διάθεσης των υγρών 
αποβλήτωντου τυροκομείου της Ο.Ε. «ΤΥΡΕΧ»Δ. & 

I. Έξαρχος» στο Ν. Λάρισας. 8 


ΑΠΟΦΑΣΕΙΣ 


Αριθ. Φ6.46/5478/249 (1) 

1) Άδεια λειτουργίας (ανανέωση), 2) χορήγηση παράτασης 
για την ολοκλήρωση εγκεκριμένης κτιριακής επέκτασης 


του εργοστασίου παραγωγής φαρμακευτικών προϊό¬ 


ντων και συμπληρωμάτων διατροφής της ΒΙΑΝΕ- Α.Ε. 
(Β' εργ/σιο), στο Δήμο Παλλήνηςτου Νομού Αττικής. 


ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των Νόμων 2516/97,6422/1934 του Ν.Δ. 


1150/1949 του από 15.10.1922 Β. Δ/τος, του από 16.3.50 
Β.Δ. όπως τροποποιήθηκε και συμπληρώθηκε με το από 
24.11.53 όμοιο, του Ν.Δ. 96/2.8.1973 και του Π.Δ. 396/89 
(ΦΕΚ172/Α/16.6.89) για τον Οργανισμό της Γ ενικής Γ ραμ- 
ματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης». 

5. Την απόφασή μας με αριθμό Φ6.46/20418/2202/ 
8.11.95 (ΦΕΚ 1047/Β/20.12.95) Κ.Υ. Απόφαση, με την ο¬ 
ποία χορηγήθηκε άδεια λειτουργίας στο εν λόγω εργο¬ 
στάσιο, διάρκειας τριών (3) ετών και την με αριθμό 
Φ6.46/1978/134/22.5.96 (ΦΕΚ471/Β/20.6.96) Κ.Υ. απόφα¬ 
ση με την οποία χορηγήθηκε άδεια κτιριακής επέκτασης 
για ανέγερση αποθηκών. 

6. Αίτηση της ΒΙΑΝΕΞ από 7.10.98, για τη χορήγηση ά¬ 
δειας λειτουργίας (ανανέωση), του εργοστασίου της πα¬ 
ραγωγής φαρμακευτικών και προϊόντων και συμπληρω¬ 
μάτων διατροφής και την παράταση ολοκλήρωσης της 
κτιριακής επέκτασης για ανέγερση αποθηκών. 

7. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

8. Την από 12.11.98 εισήγηση της Υπηρεσίας μας και τη 
γνωμάτευση του Ε.Ο.Φ. με αριθμό 0-66/1η/13.1.99, απο¬ 
φασίζουμε: 

Χορηγούμε 1) άδεια λειτουργίας απεριορίστου διάρκει¬ 
ας και 2) διετή παράταση για την ολοκλήρωση της κτιρια- 
κής επέκτασης για την ανέγερση αποθήκης στο εργοστά¬ 
σιο παραγωγής φαρμακευτικών προϊόντων και συμπλη¬ 
ρωμάτων διατροφής της ΒΙΑΝΕΞ Α.Ε. (Β' εργ/σιο), όπως 
η εγκατάσταση εικονίζεται στα σχεδιαγράμματα που θε¬ 
ωρήσαμε με την απόφασήμας και που έχει τα ακόλουθα 
ειδικότερα στοιχεία: 

α. Θέση :Νομός Αττικής 

Δήμος Παλλήνης 

Οδός 15ο χλμ. Λ. Αθηνών - Ραφήνας. 

β. Κάτοχος :ΒΙΑΝΕΞ Α.Ε. 

γ. Είδος εγκατάστασης : Εργοστάσιο παραγωγής 
φαρμακευτικών 

προϊόντων και συμπληρωμάτων 
διατροφής 

δ. Ισχύς μηχανημάτων Υφιστάμενη 611 ΗΡ& ΙΟΟΚΥ/ 

Νέα -ΗΡ& -Κνν 
Συνολική ισχύς 611ΗΡ & 100 Κ\Λ/ 

Μηχ/τα προστασίας περιβάλλοντος: 313,5 ΗΡ & Κ\Λ/ αξίας 56.153.000 

δρχ- 

ε. Ατμολέβητες : Κατηγορίας Π.Υ.Δ. Π.Π. 

Ατμογεννήτρια Γ 1170/28.11.95 397/98 

» Γ 1171/28.11.95 398/98 

στ. Αξία μηχανημάτων Υφισταμένων 4 16.498 .000 

ΣΥΝΟΛΟ 416.498.000 δρχ. 

Η παρούσα άδεια χορηγείται με την επιφύλαξη της τη- 
ρήσεως των διατάξεων του από 15.10.1922 Β. Δ/τος «πε¬ 
ρί χορηγήσεως αδειών ιδρύσεως και λειτουργίας πάσης 
μηχανολογικής εγκαταστάσεως» και με τους εξής όρους: 

α) Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για τη ζωή και την υγεία 
των εργαζομένων (π.χ. τοποθέτηση προστατευτικών πε¬ 
ριφραγμάτων στα μέρη των μηχανημάτων που κινούνται 
επικίνδυνα, εξασφάλιση επαρκούς φωτισμού και αερι¬ 
σμού στο χώρο εργασίας, πρόχειρο φαρμακείο, τοποθέ¬ 
τηση προστατευτικών κιγκλιδωμάτων προς την αποφυγή 
πτώσεως ατόμων κ.λ,π.)/ 

β) Να τηρούνται τα μέτρα πυρασφαλείας που προβλέ- 
πονται από τη μελέτη πυρασφαλείας με αριθμό 6230 της 
Πυροσβεστικής Υπηρεσίας και το με αριθμό 14501 /96 πι¬ 
στοποιητικό πυρασφαλείας, το οποίο να ανανεωθεί πριν 
από τη λήξη του, στις 25.7.2001. Σε αντίθετη περίπτωση 
παύει η ισχύς της παρούσας απόφασης. 

γ) Να πραγματοποιείται η παραγωγή κάθε φαρμακευτι¬ 
κού και καλλυντικού προϊόντος μετά από προηγούμενο έ¬ 
λεγχο του ΕΟΦ, προς διαπίστωση ότι το ανωτέρω εργο¬ 
στάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για 
την άρτια παραγωγή του προϊόντος. 

δ) Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε) Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ) Να τηρείται βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
Β. Δ/τος. 

ζ) Να τηρούνται οι διατάξεις του Π.Δ. 1180/81 (ΦΕΚ 
293Α), για την προστασία του περιβάλλοντος (όρια εκπο¬ 
μπών ρύπων). 

η) Η ΒΙΑΝ ΕΞ Α.Ε., υποχρεούται να συμμορφωθεί πλή¬ 
ρως, προς τους περιβαλλοντικούς όρους που ενέκρινε το 
Γρ. Περιβάλλοντος της Δ/νσης Πολεοδομίας της Νομαρ¬ 
χίας Αν. Αττικής και να φροντίσει για την ανανέωση της ι¬ 
σχύος της, πριν από τη λήξη της. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην α¬ 
νωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β. Δ/τος. 

4. Για την απαιτούμενη σύμφωνη με τις διατάξεις των 
σχετικών από 16.3.50 και 24.11.53 Β. Δ/των, του Π.Δ. 


274/97 και του 902/75 Π. Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμε- 
νη Εταιρεία από την υποχρέωση να εφοδιασθεί με άλλη ά¬ 
δεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γραμμάτια: Για τη χορήγηση της ανωτέρω άδειας εκδό- 
θηκαν τα εξής γραμμάτια: α. Δ.Ο.Υ. ΦΑΒΕ Αθηνών 
(8450360) (24.576 δρχ.). 

Αθήνα, 25 Φεβρουάριου 1999 
Με εντολή Υπουργών 

Ο Γενικός Γραμματέας Ο Γ ενικός Διευθυντής 

Βιομηχανίας Υπ. Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

-♦- 

Αριθ. 1363 (2) 

Σύσταση ιδίου νομικού προσώπου με την ονομασία «Σχο¬ 
λική Επιτροπή Γυμνασίου - Λυκείου και ΤΕΕ» Δήμου 
Γέρας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ/ΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. Π.Δ. 410/95. 

2. Τις διατάξεις του άρθρου 5 του Ν. 1894/90 όπου ορί¬ 
ζεται ότι συνιστώνται δημοπκά ή κοινοτικά Νομικά Πρό¬ 
σωπα με την επωνυμία «Σχολικές Επιτροπές». 

3. Την αριθ. 14/99 απόφαση του Κ.Σ. του Δήμου Γέρας, 
αποφασίζουμε: 

1. Συνιστούμε στο Δήμο Γέρας Νομού Λέσβου ίδιο Νο¬ 
μικό πρόσωπο με την ονομασία «Σχολική Επιτροπή Γ υ¬ 
μνασίου - Λυκείου και ΤΕΕ Γέρας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση πόρων και ο εφοδια¬ 
σμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3) Ν.Π. διοικείται από Ιδμελές Δ.Σ. αποτελούμενο από: 
α) τρεις (3) δημοτικούς συμβούλους που ορίζοναι από 
το δημοτικό συμβούλιο, 
β) τον εκάστοτε δ/ντή του Γ υμνασίου Γέρας 


¥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7541 


γ) τον εκάστοτε δ/ντή του Λυκείου Γέρας 
δ) τον εκάστοτε δ/ντή του ΤΕΕ Γέρας. 
ε) Έναν εκπρόσωπο του Συλλόγου Γονέων και Κηδεμό¬ 
νων του Γυμνασίου Γέρας. 

στ) Έναν εκπρόσωπο του Συλλόγου Γονένων και Κηδε¬ 
μόνων του Λυκείου Γέρας. 

ζ) Εκπρόσωπο του Συλλόγου Γονέων και Κηδεμόνων 
του ΤΕΕ Γέρας. 

η) έναν (1) εκπρόσωπο των μαθητών του Γ υμνασίου Γέ- 
ρας. 

θ) έναν (1) εκπρόσωπο των μαθητών του Λυκείου Γέ¬ 
ρας. 

ι) τέσσερις (4) δημότες Γ έρας. 

4. Η θητεία του πρώτου Δ.Σ. λήγει με τη λήξη της πα¬ 
ρούσας περιόδου. 

Η θητεία των μελών του Δ.Σ. ακολουθεί την περίοδο. 

5) Πόροι του Ν.Π. είναι: 

α) Η ετήσια επιχορήγηση του Δήμου με το ποσό του 
1.000.000 δρχ. 

β) Η ετήσια επιχορήγηση του Κράτους, 
γ) Κάθε είδους εισφορές από το αντίτιμο των παρεχο- 
μένων πραγμάτων ή υπηρεσιών, 
ε) Πρόσοδοι από την περιουσία. 

6) Πρόεδρος του Ν.Π. της Σχολικής Επιτροπής ορίζεται 
από το Δήμαρχο Γέρας. 

7) Το Δ.Σ. εκλέγει ένα από τα μέλη του ως Αντιπρόεδρο 
και ένα ως Γραμματέα. 

Με την παρούσα απόφαση προκαλείται δαπάνη 
1.000.000 δρχ. σε βάρος του προϋπολογισμού του Δή¬ 
μου, η οποία θα προβλέπεται για κάθε οικον. έτος στον 
προϋπολογισμό του Δήμου Γέρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Απριλίου 1999 

Ο Γεν. Γραμ. Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

-♦- 

Αριθ. 932 (3) 

Αναπροσαρμογή εφάπαξ αποζημίωσης φορτοεκφορ¬ 
τωτών Κ.Α.Φ. Ξηρός Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρ. 11 του κωδικοποιημένου Νό¬ 
μου 5167/1932 «περί ρυθμίσεων των εις τους λιμένας 
φορτοεκφορτωτικών εργασιών». 

2. Τις διατάξεις του άρθρου 6 του Ν. Δ/τος 1254/1949 
«περί τροποποιησεως και συμπληρώσεως ενίων διατάξε¬ 
ων των περί φορτοεκφορτώσεων νόμων». 

3. Τις διατάξεις της παραγράφου 6 του άρθρου 38 του 
Ν. 3239/1955. 

4. Τις διατάξεις του άρθρου 16 του Κανονισμού Λει¬ 
τουργίας του Κ.Α.Φ. Ξηρός Βόλου, που εγκρίθηκε με την 
αριθ. 47777/10399/23.9.1958 απόφαση Υπουργού Εργα¬ 
σίας, όπως τροποποιήθηκε με την αριθ. 7751/12.5.98 α¬ 
πόφαση ΠεριφερειακούΔ/ντή Μαγνησίας. 

5. Την αριθ. 12209/8.12.98 απόφαση της Υ.Δ.Ε. Νομού 
Μαγνησίας με την οποία εγκρίθηκε ο προϋπολογισμός 
τουέτους 1999 του ΚΑΦ Ξηρός Βόλου. 

6. Το αριθ. πρωτ. 10646/5.3.99 έγγραφο Υπουργείου 
Εργασίας & Κοινωνικών Ασφαλίσεων/Γενική Δ/νση Εργα¬ 


σίας/Δ/νση Δ3/Τμήμα IV, με το οποίο εγκρίνεται η ανα¬ 
προσαρμογή της εφάπαξ αποζημίωσης των εξερχόμενων 
του επαγγέλματος λόγω γήρατος ή αναπηρίας φορτοεκ¬ 
φορτωτών. 

7. Την αριθ. πρωτ. 2168/29.8.97 απόφαση Γενικού 
Γ ραμματέα Περιφέρειας Θεσσαλίας, που αφορά «την ε¬ 
ξουσιοδότηση του Προϊσταμένου της Διεύθυνσης Τοπι¬ 
κής Αυτοδιοίκησης και Διοίκησης Μαγνησίας για υπο¬ 
γραφή εγγράφων», αποφασίζουμε: 

Εγκρίνουμε την αύξηση κατά ποσοστό της εφάπαξ α¬ 
ποζημίωσης των εξερχόμενων του επαγγέλματος λόγω 
γήρατος ή αναπηρίας των φορτοεκφορτωτών του Κ.Α.Φ. 
Ξηρός Βόλου για το έτος 1998, αντικαθιστώντας το άρ¬ 
θρο 16 του Κανονισμού Λειτουργίας του Κ.Α.Φ. Ξηρός Βό¬ 
λου ως εξής: 

Άρθρο 16 

«Για τα 10 πρώτα έτη συμμετοχής στο Κ.Α.Φ. δρχ. 
875.800. 

Για κάθε έτος συμμετοχής από το ενδέκατο (11ο) μέχρι 
και το εικοστό (20ο) δρχ. 95.600 κατ’ έτος και από το ει¬ 
κοστό πρώτο (21ο) έως το τριακοστό (30ο) δρχ. 107.400. 

Το ανώτατο όριο της εφάπαξ αποζημίωσης δεν μπορεί 
σε καμία περίπτωση να υπερβαίνει το ποσό των 2.905.800 
δρχ. 

Κλάσμα έτους μεγαλύτερο των έξι (6) μηνών θεωρείται 
ολόκληρο έτος και υπολογίζεται για την παραπάνω προ- 
σαύξηση, όχι όμως και για την εδραίωση του δικαιώματος 
λήψεως της παροχής. 

Η ως άνω αύξηση δεν επιφέρει καμία δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 23 Μαρτίου 1999 

Με εντολή Γεν. Γραμμ. Περ/ρειας 
Ο Δ/ντής Τοπικής Αυτ/σης και Διοίκησης 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ.4148 (4) 

Σύσταση Νομικού Προσώπου στο Δήμο Αμφίπολης με 
την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ - Κ.Α.Π.Η.». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Την αριθ. 50/1999 απόφαση του Δ.Σ. Αμφίπολης περί 
συστάσεως Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ - 
Κ.Α.Π.Η.», αποφασίζουμε: 

1. Συστήνουμε στο Δήμο Αμφίπολης του Νομού Σερρών 
Νομικό Πρόσωπο Δημοσίου Δικαίου με την επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
ΑΜΦΙΠΟΛΗΣ». 

2. Σκοπός του Νομικού Προσώπου που συνίσταται σε 
παροχή εξωϊδρυματικής προστασίας ηλικιωμένων είναι: 

α) Η παροχή σε ηλικιωμένα άτομα της περιοχής Δήμου 
Αμφίπολης ιατρικής φροντίδας, φαρμακευτικής περίθαλ¬ 
ψης και εργοαπασχόλησης. 

β) Η δημιουργία ενός τόπου συνάντησης όπου οι ηλι- 

κιωμένοι θα μπορούν να βρίσκουν συντροφιά και ηθική υ¬ 
ποστήριξη. 

γ) Η προσφορά στους ηλικιωμένους οργανωμένης ψυ¬ 
χαγωγίας, εκδρομές, επισκέψεις, συνεστιάσεις κ.λ.π. 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διάφορες διευκολύνσεις, 
κ.λ.π. 

ε) Απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

στ) Η πρόληψη βιολογικών, ψυχολογικών και κοινωνι¬ 
κών προβλημάτωντων ηλικιωμένων ώστε να παραμείνουν 
αυτόνομα, ισότιμα και ενεργά μέλη του κοινωνικού συνό¬ 
λου. 

ζ) Η διαφώπση και η συνεργασία του ευρύτερου κοινού 
και ειδικών φορέων σχετικά με τα προβλήματα και τις α¬ 
νάγκες των ηλικιωμένων. 

η) Η έρευνα σχετικών θεμάτων με τους ηλικιωμένους ό¬ 
σον αφορά την υγεία, τα κοινωνικά και άλλα προβλήματά 
τους. 

2. Πόροι του Νομικού Προσώπου είναι: 

α) Επιχορήγηση ή κάθε άλλη παροχή του Κράτους είτε 
απευθείας σ’ αυτό είτε δια μέσουντου Δήμου Αμφίπολης. 

β) Ετήσια επιχορήγηση του Δήμου Αμφίπολης ποσού 
1.000.000 δρχ. που μπορεί να αυξάνεται ανάλογα με πς α¬ 
νάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική συμμετοχής των μελών 
του, που έχουν ανάγκη προστασίας. 

ε) Έσοδα από το αντίτιμο πραγμάτων ή υπηρεσιών που 
παρέχονται από το Νομικό Πρόσωπο, 
στ) Πρόσοδοι από τη δική του περιουσία και 
ζ) Κάθε άλλη νόμιμη πρόσοδος. 

3. Το Νομικό Πρόσωπο διοικείται από διοικητικό συμ¬ 
βούλιο η σύνθεση του οποίου θα καθορισθεί με απόφαση 
του Δημοτικού Συμβουλίου Αμφίπολης κατά τις διατάξεις 
του άρθρου 203 του Π.Δ/τος 410/1995. 

Το διοικητικό συμβούλιο εκλέγει από τα μέλη του τον α¬ 
ντιπρόεδρό του. 

Η θητεία του πρώτου διοικητικού συμβουλίουτου Νομι¬ 
κού Προσώπου λήγει με την λήξη της παρούσης Δημοπ- 
κής Αρχής. 

Η θητεία των μελών του διοικητικού συμβουλίου ακο¬ 
λουθεί τη δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά τη διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δνε μπορεί να είναι κατώτερη από τον αριθμό που 
απαιτείται για την απαρτία. 

4. Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρό του και 
όταν αυτός απουσιάζει ή κωλύεται από τον αντιπρόεδρό 
του. 

5. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Αμφίπολης για 
το έτος 1999 και για κάθε ένα από τα επόμενα οικονομικά 
έτη δαπάνη ύψους 1.000.000 δρχ. Η αντιμετώπιση της εν 
λόγω δαπάνης θα γίενι με τροποποίηση του προϋπολογι¬ 
σμού του Δήμου Αμφίπολης οικονομικού έτους 1999. Για 
τα επόμενα οικονομικά έτη η δαπάνη θα προβλέπεται κα¬ 
τά τη σύνταξη του προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Απριλίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-Φ- 

Αριθ. 4360 (5) 

Σύσταση Αμιγούς Δημοτικής Επιχείρησης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΛΕΥΚΩ¬ 
Ν Α». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ/τος 
410/1995. 

2. Τις διατάξεις του Ν. 2503/1997. 

3. Την αριθ. 77/1999 απόφαση του Δ.Σ. Λευκώνα περί 
συστάσεως στο Δήμο Λευκώνα Αμιγούς Επιχείρησης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ 
ΛΕΥΚΩΝΑ». 

4. Την πλήρη οικονομοτεχνική μελέτη, αποφασίζουμε: 

1. Συστήνουμε στο Δήμο Λευκώνα του Νομού Σερρών α¬ 
μιγή δημοτική επιχείρηση με την επωνυμία «ΔΗ ΜΟΤΙΚΗ Ε¬ 
ΠΙΧΕΙΡΗΣΗ ΑΝΑΠΤΥΞΗΣ ΛΕΥΚΩΝΑ» ως ίδιο νομικό πρό- 
ωπο ιδιωτικού δικαίου, το οποίο διέπεται από πς διατάξεις 
των άρθρων 277 - 284 του Π.Δ/τος 410/1995. 

2. Σκοποί της επιχείρησης είναι: 

Η παροχή υπηρεσιών λειτουργικής υποστήριξης (γραμ¬ 
ματειακής, διοικητικής) σε Ο.Τ.Α. και Ν.Π.Δ.Δ. των Ο.Τ.Α. 

Η παροχή υπηρεσιών επιστημονικής υποστήριξης και η 
σύνταξη οικονομοτεχνικών μελετών πάσης φύσης. 

Η εκπόνηση και εφαρμογή ολοκληρωμένων αναπτυξια¬ 
κών παρεμβάσεων καθώς επίσης και ο συντονισμός άλ¬ 
λων φορέων παρέμβασης, κρατικών και μη, μέσω πρωτο¬ 
βουλιών. 

Η συμμετοχή και διαχείριση αναπτυξιακών προγραμμά¬ 
των και πρωτοβουλιών, που συνχρηματοδοτούνται από 
την Ευρωπαϊκή Ένωση και άλλους διεθνείς οργανισμούς. 
Η συνεργασία με τον ιδιωτικό τομέα για κοινή συμμετοχή 
στα ανωτέρω προγράμματα. 

Ο προγραμματισμός και η εκτέλεση έργων υποδομής 
που χρηματοδοτούνται από τακτικούς και έκτακτους πό¬ 
ρους κρατικών και μη φορέων. Η σύναψη προγραμματι¬ 
κών συμβάσεων με φορείς Δημοσίου Τομέα, Ο.Τ.Α. κ.λπ. 

Η ανάπτυξη τεχνικών υπηρεσιών και η υποβοήθηση του 
Δήμου για την εύρυθμη λειτουργία του, καθώς και η εκτέ¬ 
λεση έργων δημοτικού και διαδημοτικού χαρακτήρα. 

Η εκπόνηση μελετών, η ανάληψη και υλοποίηση πρωτο¬ 
βουλιών για την προστασία του περιβάλλοντος, την ανά¬ 
πτυξη περιβαλλοντολογικών προγραμμάτων, κλπ. 

Η παροχή υπηρεσιών σε δημότες πέραν των προσφε- 
ρομένων από το δήμο (φοροτεχνικές, γεωτεχνικές, ζωο- 
τεχνικές). 

Η παροχή υπηρεσιών προς τη ΒΙ.ΠΕ. 

Η παροχή υπηρεσιών αποκομιδής και διάθεσης των α¬ 
πορριμμάτων και ευπρεπισμού κοινοχρήστων υπαιθρίων 
χώρων και δημοτικών κτιρίων. 

Η οργάνωση και λειτουργία Κέντρου Επαγγελμαπκής 
Κατάρτισης ανέργων. 

Η εφαρμογή και καλλιέργεια πολιτιστικών δραστήριο- 

τήτων, με την οργάνωση και λειτουργία τμημάτων Ζω¬ 
γραφικής, Κεραμικής, Αγιογραφίας, Ψηφιδωτού, Γλυπτι¬ 
κής, Χορού, Ωδείου, Μουσικής, Δημοτικής Φιλαρμονικής, 
Βιβλιοθήκης, Θεάτρου, Λαογραφίας, Λαογραφικού Μου¬ 
σείου, Κινηματογράφου, Φωτογραφίας κλπ. μέσω της 
παράδοσης μαθημάτων από ειδικά επιλεγμένο προσωπι¬ 
κό. Η λειτουργία καθενός από τα πιο πάνω ενδεικτικά α- 
ναφερόμενα τμήματα αποφασίζεται κατά περίπτωση από 
το Δ.Σ. της επιχείρησης και οργανώνεται με βάση σχετικό 
κανονισμό. 

Η διοργάνωση κάθε είδους αθλητικών εκδηλώσεων, η 
λειτουργία προγραμμάτων μαζικού αθλητισμού, ο συντο¬ 
νισμός και η στήριξη αθλητικών δραστηριοτήτων σε συ¬ 
νεργασία με τους αντίστοιχους τοπικούς φορείς. 

Η εφαρμογή και καλλιέργεια αθλητικών δραστηριοτή¬ 
των με την οργάνωση και λειτουργία τμημάτων Ποδο¬ 
σφαίρου, Καλαθοσφαίρισης, Πετόσφαιρας, Ανπσφαίρι- 
σης, Χειρόσφαιρας, Σκάκι, Ενόργανης και Ρυθμικής Γυ¬ 
μναστικής, Στίβου, Πόλης, και άλλων ομαδικών 
αθλημάτων, κ,λπ. Η λειτουργία καθενός από τα πιο πάνω 
ενδεικτικά αναφερόμενα τμήματα αποφασίζεται κατά πε¬ 
ρίπτωση από το Δ.Σ. της επιχείρησης και οργανώνεται με 
βάση σχετικό κανονισμό. 

Η ίδρυση, η λειτουργία και η διαχείριση δημοτικών κοι¬ 
μητηρίων. 

Η οργάνωση, λειτουργία και διαχείριση τουριστικών υ¬ 
πηρεσιών και δραστηριοτήτων καθώς και η δημιουργία 
και διαχείριση νέων δραστηριοτήτων, ιδιαίτερα στον του¬ 
ριστικό τομέα (Δημοτικά Αναψυκτήρια, κ.λ,π.). 

Η ανάληψη κάθε σχετικής με τη φύση της Επιχείρησης 
πρωτοβουλίας και δραστηριότητας για την πραγματοποί¬ 
ηση εσόδων και την περαιτέρω διεύρυνση της κοινωνι¬ 
κής, πολιτιστικής και αναπτυξιακής αποστολής της αλλά 
και για την οικονομική αξιοποίηση των έργων και υπηρε¬ 
σιών της. 

Η ανάληψη κατασκευαστικών δραστηριοτήτων όπως: 

Η κατασκευή και συντήρηση έργων υποδομής. 

Η ανάληψη, η εκτέλεση και η διαχείρηση έργου οικιακής 
ανάπλασης και ανάπτυξης. 

Η ανάληψη εργολαβιών για την κατασκευή κατοικιών 
στα πλαίσια ενός κοινωνικού στεγαστικού προγράμμα¬ 
τος. 

Η κατασκευή τεχνικών έργων κάθε είδους, που από τα 
νομικά πρόσωπα του δημοσίου ή ιδιωτικού τομέα. 

Η παροχή παντός είδους υδραυλικών και ηλεκτρολογι- 
κών εργασιών τόσο σε φορείς του δημοσίου όσο και σε ι¬ 
διωτικούς. 

Η ίδρυση, λειτουργία και εκμετάλλευση γραφείου εκκε- 
νώσεως λυμάτων. 

Η λειτουργία διαφημιστικού γραφείου με αρμοδιότη¬ 
τες. 

Την έκδοση εφημερίδας. 

Την έκδοση κάθε είδους διαφημιστικών φυλλαδίων. 

Την τουριστική και πολιτιστική προβολή του Δήμου Λευ- 
κώνα. 

Την ίδρυση και λειτουργία δημοτικού και τηλεοπτικού 
σταθμού. 

Η κοινωνική Ανάπτυξη, Κοινωνική Πρόνοια και Μέριμνα 
με την παροχή αντίστοιχων υπηρεσιών. 

Η ίδρυση και λειτουργία παιδικών, βρεφικών σταθμών 
και κέντρων απασχόλησης παιδιών. 

Η δημιουργία Οίκου Ευγηρίας. 

Η δημιουργία της απαραίτητης υποδομής για την πα¬ 


ροχή συμβουλευτικών υπηρεσιών σε θέματα διοικητικά, 
αναπτυξιακά, νομικά, οικονομικά, τεχνικά και υψηλής τε¬ 
χνολογίας για την υποστήριξη και ανάπτυξη των δραστη¬ 
ριοτήτων του δήμου, για τη διαχείριση και εκμετάλλευση 
πολιτιστικών κέντρων, βιβλιοθηκών, χώρων αναψυχής, 
κέντρων ηλικιωμένων (Κ.Α.Π.Η.), κέντρων αρωγής υγεί¬ 
ας, κοινωνικής μέριμνας κ,λπ. 

Ανάληψη επιχειρημαπκών δραστηριοτήτων όπως: 

Η παραγωγή και εμπορία ειδών εξοπλισμού χώρων πο- 
λιτισπκών και κοινωνικών λειτουργιών. 

Η δημιουργία και εκμετάλλευση οργανωμένων εμπορι¬ 
κών δραστηριοτήτων για την εξυπηρέτηση των κατοίκων 
και επισκεπτών όπως: δημοτικές αγορές, λαϊκές αγορές, 
καταστήματα, εστιατόρια, αναψυκτήρια, 3υρβΓ Μαι-ΚβΙε 
κ,λπ. 

Η παραγωγή και προώθηση των τοπικών προϊόντων και 
υπηρεσιών και η ανάπτυξη παραγωγικών τομέων της οι¬ 
κονομίας. 

Η μηχανογράφηση και οι υπηρεσίες υψηλής τεχνολο¬ 
γίας. 

Η δημιουργία και εκμετάλλευση δενδροκαλλιεργειών. 

Η αξιοποίηση φυσικού αερίου και ανανεώσιμων μορ¬ 
φών ενέργειας (βιομάζα, ηλιακή, αιολική ενέργεια). 

Η ίδρυση θερμοκηπίων. 

Η επιχείρηση διοικείται από πενταμελές (5/μελές) διοι¬ 
κητικό συμβούλιο, που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο κατά την 
ακόλουθη διάκριση: 

Τρεις (3) είναι αιρετοί εκπρόσωποι του Δήμου, έκτων ο¬ 
ποίων ο ένας (1) προέρχεται από την μειοψηφία. 

Ένας (1) είναι εκπρόσωπος κοινωνικού ή πολιτισπκού 
φορέα της περιοχής. 

Ένας (1) είναι δημότης κάτοικος του Δήμου με πείρα ή 
γνώσεις σχετικές με το αντικείμενο της επιχείρησης. 

Στα μέλη του διοικητικού συμβουλίου προστίθεται και έ¬ 
νας (1) εκπρόσωπος των εργαζομένων στην επιχείρηση, 
αν αυτή απασχολεί περισσότερους από είκοσι (20) εργα¬ 
ζόμενους χωρίς αλλαγή της συστατικής πράξης. Στην πε¬ 
ρίπτωση αυτή θα συμμετέχει στο Δ.Σ. ένας ακόμη δημό¬ 
της. 

Η διάρκεια της επιχείρησης είναι είκοσι χρόνια από τη 
δημοσίευση της απόφασης αυτής στην Εφημερίδα της 
Κυβερνήσεως. 

Η έδρα της επιχείρησης είναι η έδρα του Δήμου Λευκώ- 
να. 

Το κεφάλαιο που διατίθεται στην επιχείρηση είναι ποσό 
5.000.000 δρχ. 

Πόροι της επιχείρησης είναι τα έσοδα από την άσκηση 
της δραστηριότητας της, οι πρόσοδοι από την περιουσία 
της, οι εθνικές ή κοινοτικές επιχορηγήσεις ή επιδοτήσεις, 
οι δωρεές, τα κληροδοτήματα, τα κέρδη από τη συμμετο¬ 
χή της σε άλλους φορείς και κάθε άλλη νόμιμη πρόσοδος. 

Η επιχείρηση διαλύεται: α) με απόφαση του δημοτικού 
συμβουλίου, που λαμβάνεται με την απόλυτη πλειοψηφία 
των μελών του και απόφαση του Γενικού Γραμματέα Πε¬ 
ριφέρειας, β) όταν λήξει χωρίς να παραταθεί η διάρκειά 
της και γ) σε περίπτωση πτώχευσης της επιχείρησης. 

Την διάλυση της επιχείρησης ακολουθεί εκκαθάριση. Ε¬ 
κτός από την περίπτωση της πτώχευσης, η εκκαθάριση γί¬ 
νεται από εκκαθαριστές που ορίζονται από το δημοτικό 
συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 

είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο Λευκώνα. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ/τος 410/1995. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Λευκώ¬ 
να, για το τρέχον έτος 1999, ύψους 5.000.000 δρχ. Η α¬ 
ντιμετώπιση της δαπάνης με αναμόρφωση του προϋπο¬ 
λογισμού του Δήμου οικονομικού έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Απριλίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ.3012 (6) 

Σύσταση Νομικού Προσώπου, στο Δήμο Σκάλας Ν. Λα¬ 
κωνίας, με την επωνυμία «ΟΡΓΑΝΙΣΜΟΣ ΝΕΟΛΑΙΑΣ 
ΚΑΙ ΑΘΛΗΣΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τιςδιατάξειςτων άρθρων 106 και203του ΠΛ 410/95 (ΔΚΚ). 

2. Την 155/98 απόφαση του Δ.Σ. Σκάλας, με την οποία 
συστήνεται Ν.Π. με την επωνυμία «ΟΡΓΑΝΙΣΜΟΣ ΝΕΟ¬ 
ΛΑΙΑΣ ΚΑΙ ΑΘΛΗΣΗΣ», αποφασίζουμε: 

1. Συνιστούμε ίδιο Νομικό Πρόσωπο, στο Δήμο Σκάλας με 
την επωνυμία «ΟΡΓΑΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ». 

2. Σκοποί του Νομικού Προσώπου είναι: 

α) Η καλύτερη ικανοποίηση των αναγκών των δημοτών 
και φορέων του Αθλητισμού και Νεολαίας σε θέματα Α¬ 
θλητικά (Μαζικού και Αγωνιστικού Αθλητισμού), Πολιτι- 
σπκά, Επαγγελματικού Προσανατολισμού και η ενίσχυση 
κάθε δραστηριότητας που έχει σχέση με τους παραπάνω 
φορείς αλλά και μη οργανωμένους δημότες. 

β) Η διοίκηση και λειτουργία του Κλειστού Δημοτικού 
Γυμναστηρίου Σκάλας, καθώς και των υπαρχόντων ανοι¬ 
χτών Γ υμναστηρίωντου Δήμου. 

Προς ενίσχυση των προαναφερομένων σκοπών μπορεί 
να προωθεί πολιτιστικές, ψυχαγωγικές και αθλητικές δρα¬ 
στηριότητες, ιδρύοντας κέντρα διδασκαλίας χορού, μου¬ 
σικής, ζωγραφικής, αθλημάτων, σχολ. γονέων, σχολών 
λαϊκής τέχνης και επαγγελματικού προσανατολισμού. 

γ) Η συνεργασία με τα προγράμματα Αθλητισμού και 
Νεολαίας της Γ.Γ. Αθλητισμού και της Γ.Γ. Νεότητας. 

3) Πόροι του Οργανισμού Νεολαίας και Άθλησης του 
Δήμου Σκάλας είναι: 

α) Η τακτική επιχορήγηση του Δήμου που θα ανέρχεται 
στο ποσό των 10.000.000 δρχ. 
β) Η ετήσια επιχορήγηση του Κράτους 
γ) Κάθε είδους εισφορές - Δωρεές - Κληρονομιές - Κλη¬ 
ροδοσίες 

δ) Εισπράξεις από αντίτιμο πραγμάτων ή υπηρεσιών 
που παρέχει 

ε) Πρόσοδοι από τη δική του περιουσία 
στ) Έσοδα από την είσπραξη τυχόν αντισταθμικού φό¬ 
ρου ή τέλους. 


4) Περιουσία που περιέχεται στον Οργανισμό από το 
Δήμο είναι: 

Τα πάσης φύσεως Δημοτικά Κλειστά ή Ανοικτά Γυμνα- 
στήρια. 

Για κάθε μελλονπκή εκχώρηση περιουσιακού στοιχείου 
απαιτείται απόφαση του Δημοτικού Συμβουλίου. 

5) Το συνιστώμενο Νομικό Πρόσωπο διοικείται από 7με- 
λές Διοικητικό Συμβούλιο, το οποίο εκλέγεται με απόφα¬ 
ση του Δημοτικού Συμβουλίου κατά την έναρξη της θη¬ 
τείας του για διάστημα ίσο με αυτή (δηλ. 4 χρόνια) και α- 
ποτελείται από: 

α) Το Δήμαρχο, β) ένα εκπρόσωπο του Δ.Σ. και γ) Πέντε 
(5) Δημότες που έχουν γνώση των αντικειμένων του 
ΝΠΔΔ και έχουν ανάλογη προσφορά στους συγκεκριμέ¬ 
νους τομείς δραστηριότητας αυτού. 

Πρόεδρος του Δ.Σ. του Ν.Π.Δ.Δ. είναι ο Δήμαρχος ο ο¬ 
ποίος με απόφασή του μπορεί να ορίσει άλλον Δ.Σ. για το 
αξίωμα αυτό. 

Για τα λοιπά αξιώματα (Α' Αντιπρόεδρο, Β' Αντιπρόε¬ 
δρο, Γεν. Γραμματέα, Ταμία, Έφορο Κλειστών Γυμναστη- 
ρίων, Έφορο Ανοικτών Γυμναστηρίων και Μαζικού Αθλη¬ 
τισμού) αποφασίζει το ίδιο το Διοικητικό Συμβούλιο του 
Οργανισμού στην πρώτη του Συνεδρίαση. 

Ο Οργανισμός Νεολαίας και Άθλησης εκπροσωπείται ε¬ 
νώπιον των δικαστηρίων και κάθε δημόσιας αρχής από 
τον Πρόεδρο του Δ.Σ. και όταν αυτός απουσιάζει ή κω¬ 
λύεται από τον Α' ή Β' Αντιπρόεδρο κατά σειρά. 

6) Ακροτελεύτιο άρθρο - κάλυψη δαπάνης 

α) Από τις διατάξεις της 155/98 απόφασης του Δ.Σ. προ- 
καλείται δαπάνη σε βάρος του Προϋπ/σμού του Δήμου 
Σκάλας ύψους 10.000.000 δρχ. και για το οικονομικό έτος 
1999 και για κάθε ένα από τα επόμενα οικονομικά έτη. 

β) Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Σκάλας ύψους 10.000.000 
δρχ. 

Σπάρτη, 8 Απριλίου 1999 

Ο Γενικός Γ ραμματέας Περιφέρειας 

ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 2432 (7) 

Καθορισμός αποδέκτη και όρων διάθεσης των υγρών α¬ 
ποβλήτων του σφαγείου της «Σφαγεία Ολύμπου - Ε¬ 
λασσόνας Α.Ε.» στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την αριθ. Ε1 β/221/65 υγειονομική δ/ξη «περί διάθε¬ 
σης λυμάτων και βιομηχανικών αποβλήτων» (ΦΕΚ 138/Β/ 
24.2.65) όπως αυτή τροποποιήθηκε με τις αριθ. Γ1/17831/ 
1971 και Γ4/1305/1974 κοινές υπουργικές αποφάσεις. 

2) Την από 16.3.99 αίτηση της Α.Ε. Σφαγεία Ολύμπου - 
Ελασσόνας, για καθορισμό αποδέκτη των υγρών απο¬ 
βλήτων του σφαγείου της. 

3) Το από 6.4.99 πρακτικό της αρμόδιας γνωμοδοτικής 
επιτροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των υγρών αποβλήτων του 
σφαγείου βοοειδών, χοιρινών και αιγοπροβάτων της Σφα¬ 
γεία Ολύμπου - Ελασσόνας Α.Ε., δυνατότητας απορρό¬ 
φησης (σφαγής) μέχρι 600 τόννων ζ.β. ανάέτος, πουπρό- 
κειται να ιδρυθεί και λειτουργήσει στη θέση «Γύφτος» της 

περιοχής δ.δ. Καλλιθέας Δήμου Ολύμπου, το ρέμα «Βα- 
θύλακκας». 

2. Σημείο εκβολής - τρόπος διάθεσης 

Τα απόβλητα θα διατίθενται, με κλειστό αγωγό, στον α¬ 
ποδέκτη, που διέρχεται νότια του γηπέδου των εγκατα¬ 
στάσεων. 

3. Ποσότητα αποβλήτων 

Η ποσότητα των υγρών αποβλήτων, που θα διατίθενται 
στον αποδέκτη θα ανέρχεται μέχρι 100 πι3 το 24ωρο. 

Στα απόβλητα δεν συ μπεριλαμβάνεται το αίμα, το οποίο 
θα ανακτάται με αφαίμαξη, θα αποθηκεύεται σε δεξαμε¬ 
νή και θα χρησιμοποιείται για παρασκευή ζωοτροφών. 

Τα λύματα προσωπικού θα διατίθενται υπεδάφια. 

4. Όροι διάθεσης των αποβλήτων 

4.1 Επειδή το ρέμα «Βαθύλακκας» δεν έχει νερό για με¬ 
γάλο χρονικό διάστημα κατά τη διάρκεια του έτους, θα 
πρέπει τα ίδια τα απόβλητα του σφαγείου κατά την έξοδό 
τους σ’ αυτόν, να έχουν τα ίδια τα χαρακτηρισπκά με τα 
νερά, που είναι κατάλληλα για άρδευση, ψήξη μηχανών 
και κάθε άλλη χρήση πλην ύδρευσης, κολύμβησης και α¬ 
λιείας (άρθραο 4 παρ. 14 της Ε1 β/221 /65 υγ/κής δ/ξης) 
και τα οποία είναι: 

α) Θερμοκρασία μέχρι 28ο Ό 
β) Ρ.Η. (μονάδες) 6 - 9,5 

γ) Διαλυμένο οξυγόνο (0.0.) τουλάχιστον 3ΙΤ 19 /Ι 
δ) Αιωρούμενα στερεά (38) (διαμέτρου έως 1 πιπι) μέχρι 
50 πιρ/Ι 

ε) Ηλεκτρική αγωγιμότητα μέχρι 750 ΜΗ03/οπι 
(ή σύνολο διαλυτών αλάτων μέχρι 500 πις/1) 
στ) Χλωριόντα μέχρι 120 Π 19 /Ι 
ζ) Βόριο μέχρι 3 ΙΤ19/Ι 
η) 5 ΑΒ μέχρι 18 

θ) Βιοχημικά απαιτούμενο οξυγόνο (ΒΟ05) σε 20ο Ό 
χωρίς νιτροποίηση μέχρι 40 ΓΤΐς/1 
ι) Χημικά απαιτούμενο οξυγόνο (ΟΟϋ) μέχρι 100 πις/Ι 
ια) Χωρίς ευκρινώς ορατά επιπλέοντα ή καθιζάνοντα 
στερεά ή εναποθέσεις ιλύος και γενικά ουσίες, που προ¬ 
έρχονται από τα απόβλητα και φράσουντους εκτοξευτή- 
ρες τεχνιτής βροχής. 

ιβ) Χωρίς τοξικά ή επιβλαβή γενικά, ελαιώδη κεχρωσμέ- 
να, θερμά ή άλλα απόβλητα, τα οποία είναι δυνατόν, με- 
μονομένα ή σε συνδυασμό, να καταστήσουν τα ίδια τα α¬ 
πόβλητα ακατάλληλα ή επικίνδυνα για τα εδάφη, τις καλ¬ 
λιέργειες, τα ζώα, τα ψάρια και τους ανθρώπους (διά 
μέσου της τροφικής αλύσου). 

4.2 Με ευθύνη και δαπάνη της η επιχείρηση θα πρέπει 
να φρονπ'ζει για τον καθαρισμό και συντήρηση του απο¬ 
δέκτη ώστε να εξασφαλίζεται η ομαλή και ανεμπόδιστη 
ροή των αποβλήτων και να αποτρέπεται η στασιμότητά 
τους στην κοίτη του. 

4.3 Εάν δι’ οιονδήποτε λόγο δεν εξασφαλίζονται οι όροι, 
που τίθενται με την παρούσα, καθώς και κάθε άλλη υπο¬ 
χρέωση που απορρέει από την Ε1β/221/65 υγ/κή δ/ξη, η 
επιχείρηση υποχρεούται να λάβει όλα τα απαραίτητα μέ¬ 
τρα, που επιβάλλονται για την άρση των αιτιών και συμ¬ 
μόρφωση προς τους όρους που έχουν τεθεί. 

5. Άδεια 

5.1 Με βάση την παρούσα θα χορηγηθεί, με νέα απόφα¬ 
σή μας η προσωρινή άδεια, αφού εκτελεσθούντα έργα ε¬ 
πεξεργασίας και διάθεσης των αποβλήτων, διάρκειας μέ¬ 
χρι έξι (6) μηνών. 

5.2 Η οριστική άδεια θα χορηγηθεί σύ μφωνα με την Ε1 β/ 
221/65 υγ/κή δ/ξη, αφού ληφθούν υπόψη οι παρατηρή¬ 


σεις από την διάθεση των αποβλήτων, ύστερα από έλεγ¬ 
χο και γνωμάτευση των αρμοδίων υπηρεσιών της Νομαρ¬ 
χίας Λάρισας, ότι έχουν εξασφαλισθεί οι όροι που τίθενται 
ως άνω. 

6. Ισχύς - Δημοσίευση 

Η παρούσα ισχύει από την κοινοποίησή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 8 Απριλίου 1999 

Ο Νομάρχης 
ΙΩΑΝΝΗΣΦΛΩΡΟΣ 

- ♦ - 

Αριθ. 2093 (8) 

Καθορισμός αποδέκτη και όρων διάθεσης των υγρών α- 
ποβλήτωντου τυροκομείου της Ο.Ε. «ΤΥΡΕΧ» Δ. & I. Έ- 
ξαρχος» στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την αριθ. Ε1 β/221/65 υγειονομική δ/ξη «περί διάθε¬ 
σης λυμάτων και βιομηχανικών αποβλήτων» (ΦΕΚ 138/Β/ 
24.2.65) όπως αυτή τροποποιήθηκε με τις αριθ. Γ1/17831/ 
1971 και Γ4/1305/1974 κοινές υπουργικές αποφάσεις. 

2) Την από 9.3.99 αίτηση της Ο.Ε. «ΤΎΡΕΧ» Δ. & I. Έ- 
ξαρχος», για καθορισμό αποδέκτη των υγρών αποβλήτων 
του τυροκομείου της 

3) Το από 12.3.99 πρακτικό της αρμόδιας γνωμοδοτικής 
επιτροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των υγρών αποβλήτων του τυ¬ 
ροκομείου, δυναμικότητας είκοσι (20) τόννων επεξεργα- 
ζόμενης πρώτης ύλης (γάλακτος) ανά 24ωρο, της Ο.Ε. 
«ΤΥΡΕΧ» Δ. & I. Εξαρχος» που θα ιδρυθεί στο 3ο χλμ. της 
οδού Ελασσόνας - Δεσκάτης τον ποταμό - διαλειπούσης 
ροής - Ελασσονίτη. 

2. Σημείο εκβολής - τρόπος διάθεσης 

Τα απόβλητα θα διατίθενται, με κλειστό αγωγό, αρχικά 
σε παρακείμενο ξερό ρέμα, που διέρχεται ανατολικά του 
τυροκομείου και το οποίο εν συνεχεία καταλήγει στον α¬ 
ποδέκτη. 

Ο αγωγός θα φθάνει σε απόσταση 100 μ. τουλάχιστον 
κατάνπ της οδού Ελασσόνας - Δεσκάτης. 

3. Ποσότητα αποβλήτων 

Στον αποδέκτη θα διατίθενται τα υγρά απόβλητα, που 
που παράγονται από το πλύσιμο των δοχείων μηχανημά¬ 
των και δαπέδων, η ποσότητα των οποίων ανέρχεται μέ¬ 
χρι 70 τη3το24ωρο. 

Τα λύματα προσωπικού θα διατίθενται υπεδάφια σε α¬ 
πορροφητικό βόθρο. 

Το τυρόγαλα, εφ’ όσον δεν διατίθεται σε χοιροστάσια 
για ζωοοτροφή, γεγονός που θα αποδεικνύεται εγγρά- 
φως (συμφωνητικά), θα διατίθενται δια μέσου της εγκα¬ 
τάστασης επεξεργασίας στον αποδέκτη. 

4. Όροι διάθεσης των αποβλήτων 

4.1 Επειδή ο Ελασσονίτης ποταμός είναι διαλειπούσης 
ροής, θα πρέπει τα ίδια τα απόβλητα του τυροκομείου κα¬ 
τά την έξοδό τους σ’ αυτόν, να έχουν τα ίδια τα χαρακτη- 
ρισπκά μετά νερά, που είναι κατάλληλα για άρδευση, ψή¬ 
ξη μηχανών και κάθε άλλη χρήση πλην ύδρευσης, κολύμ¬ 
βησης και αλιείας (άρθρο 4 παρ. 14 της Ε1 β/221/65 
υγ/κής δ/ξης) και τα οποία είναι: 

α) Θερμοκρασία μέχρι 30ο Ο 
β) Ρ.Η. (μονάδες) 6,5 -8,5 
γ) Διαλυμένο οξυγόνο (0.0.) τουλάχιστον 3 1 Τ 19 /Ι 
δ) Αιωρούμεναστερεά (85) (διαμέτρου έως Ισιοι) μέχρι 
80 σΐ 9/1 

ε) Ηλεκτρική αγωγιμότητα μέχρι 750 ΜΗΟδ/οσι 
(ή σύνολο διαλυτών αλάτων μέχρι 500 1 Τ 19 /Ι) 
στ) Χλωριόντα μέχρι 100 σΐ9/1 
ζ) Βόριο μέχρι 0,3 1 Τ 19 /Ι 
η) 8 ΑΗ μέχρι 18 

θ) Βιοχημικά απαιτούμενο οξυγόνο (ΒΟϋ5) σε 20ο Ο 
χωρίς νιτροποίηση μέχρι 60 σΐ 9/1 
ι) Χημικά απαιτούμενο οξυγόνο (ΟΟϋ) μέχρι 120 σΐ9/1 
ια) Χωρίς ευκρινώς ορατά επιπλέοντα ή καθιζάνοντα 
στερεά ή εναποθέσεις ιλύος και γενικά ουσίες, που προ¬ 
έρχονται από τα απόβλητα και ιρράσουν τους εκτοξευτή- 
ρες τεχνίτης βροχής. 

ιβ) Χωρίς τοξικά ή επιβλαβή γενικά, ελαιώδη κεχρωσμέ- 
να, θερμά ή άλλα απόβλητα, τα οποία είναι δυνατόν, με- 
μονομένα ή σε συνδυασμό, να καταστήσουν τα ίδια τα α¬ 
πόβλητα ακατάλληλα ή επικίνδυνα για τα εδάφη, τις καλ¬ 
λιέργειες, τα ζώα, τα ψάρια και τους ανθρώπους (διά 
μέσου της τροφικής αλύσου). 

4.2 Με ευθύνη και δαπάνη της η επιχείρηση θα πρέπει 
να φροντίζει για τον καθαρισμό και συντήρηση του Ελασ- 
σονίτη ποταμού ώστε να εξασφαλίζεται η ομαλή και ανε¬ 


μπόδιστη ροή των αποβλήτων και να αποτρέπεται η στα¬ 
σιμότητά τους στην κοίτη του. 

4.3 Εάν δι’ οιονδήποτε λόγο δεν εξασφαλίζονται οι όροι, 
που τίθενται με την παρούσα, καθώς και κάθε άλλη υπο¬ 
χρέωση που απορρέει από την Ε1β/221/65 υγ/κή δ/ξη, η 
επιχείρηση υποχρεούται να λάβει όλα τα απαραίτητα μέ¬ 
τρα, που επιβάλλονται για την άρση των αιτιών και συμ¬ 
μόρφωση προς τους όρους που έχουν τεθεί. 

5. Άδεια 

5.1 Με βάση την παρούσα θα χορηγηθεί, με νέα απόφα¬ 
σή μας η προσωρινή άδεια, αφού εκτελεσθούν τα έργα ε¬ 
πεξεργασίας και διάθεσης των αποβλήτων, διάρκειας μέ¬ 
χρι έξι ( 6 ) μηνών. 

5.2 Η οριστική άδεια θα χορηγηθεί σύμφωνα με την Ε1 β/ 
221/65 υγ/κή δ/ξη, αφού ληφθούν υπόψη οι παρατηρή¬ 
σεις από την διάθεση των αποβλήτων, ύστερα από έλεγ¬ 
χο και γνωμάτευση των αρμοδίων υπηρεσιών της Νομαρ¬ 
χίας Λάρισας, ότι έχουν εξασφαλισθεί οι όροι που τίθενται 
με την παρούσα. 

6 . Ισχύς - Δημοσίευση 

Η παρούσα ισχύει από την κοινοποίησή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 22 Μαρτίου 1999 

Ο Νομάρχης 
ΙΩΑΝΝΗΣΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


